cyanic-selkie/wikianc huggingface dataset:
Sykloheksyyliasetaatti
Sykloheksyyliasetaatti, jonka kemiallinen kaava on C8H14O2 ja rakennekaava CH3COOC6H11, on etikkahapon ja sykloheksanolin esteri. Siitä käytetään myös nimiä heksaliiniasetaatti ja asetaattisykloheksanoli.
Harry Church Oberholser
Harry Church Oberholser (25. kesäkuuta 1870, Brooklyn, New York – 25. joulukuuta 1963, Cleveland, Ohio) oli yhdysvaltalainen lintutieteilijä.
Sykloheksyyliasetaatti
Normaaliolosuhteissa sykloheksyyliasetaatti on olomuodoltaan väritön neste, joka ei sekoitu veteen. Sillä on tunnusomainen haju. Moolimassa on 142,2 g/mol, sulamispiste −77 °C, kiehumispiste 177 °C, suhteellinen tiheys 0,97 g/cm3 (vesi = 1,0 g/cm3), leimahduspiste 58 °C c.c., itsesyttymislämpötila 334 °C ja CAS-numero 622-45-7.
Harry Church Oberholser
Hänen vanhempansa olivat Jacob ja Lavera S. Oberholser. Hän opiskeli Columbian yliopistossa 1880-luvun lopussa, mutta ei suorittanut loppututkintoa. Myöhemmin hän opiskeli George Washingtonin yliopistossa, jossa väitteli filosofian tohtoriksi 1916.
Sykloheksyyliasetaatti
Sykloheksyyliasetaatti liuottaa monia orgaanisia yhdisteitä, myös polymeerejä, minkä vuoksi sitä käytetään usein liuottimena. Se parantaa myös maalien maalausominaisuuksia. Sykloheksyyliasetaatin hyvän tuoksun vuoksi sitä käytetään hajusteissakin.
Harry Church Oberholser
Pensassieppari (Empidinax oberholseri) on nimetty hänen kunniakseen (Phillips 1939).
Smartly.io Solutions
Smartly.io Solutions on helsinkiläinen ohjelmistokehityksen alalla toimiva yritys. Vuonna 2018 sen liikevaihto oli 46,0 miljoonaa euroa.
Katri Ingman-Palola
Katri Ingman-Palola (myös Katri Ingman ja Katri Palola; 17. toukokuuta 1895 Hamina – 3. helmikuuta 1971 Helsinki) oli kirjailija, suomentaja, rahastonhoitaja ja notaari.
Henkilöhistoria
Katri Ingman-Palolan vanhemmat olivat rovasti Odert Julius Ingman ja Hilma Amalia Sivenius ja puoliso vuodesta 1937 kirjailija ja toimittaja Eino Palola. Hänen veljensä oli musiikkipedagogi Olavi Ingman. Ingman kirjoitti ylioppilaaksi 1913 ja suoritti alemman hallintotutkinnon Helsingin yliopistossa 1916. Hän toimi pankkialalalla, Suomen valtioneuvoston ylimääräisenä notaarina ja Siviilivirkakunnan leski- ja orpokassan rahastonhoitajana.
Kirjallinen tuotanto
Ingman-Palola julkaisi pääasiassa sovinnaisia psykologisia romaaneja. Myöhemmässä tuotannossaan hän kuvasi elävästi ja ilmeikkäästi lapsuusympäristöään. Hän suomensi runsaasti ranskasta ja pohjoismaisista kielistä.
Werner Potzernheim
Werner Potzernheim (8. maaliskuuta 1927 Hampuri – 22. huhtikuuta 2014 Hannover ) oli saksalainen ratapyöräilijä. Hän voitti pronssia Helsingin olympialaisissa 1952 1 kilometrin eräajossa Enzo Sacchin ja Lionel Coxin jälkeen. Vuonna 1953 Potzernheim voitti sprintissä MM-pronssia.
Alan Autry
thumb Carlos Alan Autry (s. 31. heinäkuuta 1952) on yhdysvaltalainen näyttelijä, amerikkalaisen jalkapallon pelaaja ja republikaanisen puolueen poliitikko.
Autry syntyi Shreveportissa, Louisianassa, ja koki pikkulapsena vanhempiensa avioeron. Hän pelasi 1970-luvulla ammattimaisesti Green Bay Packersissa käyttäen nimeä Carlos Brown.
Autry esiintyi näyttelijänä muiden muassa elokuvissa Destination America (1986) ja Avaruuden tunkeilijat (1992). Hän tuli tunnetuksi myös televisiosta, kuten Captain Bubba Skinnerin roolista sarjassa Yön kuumuudessa vuosina 1988–1995. Hänellä on vaimo Kimberlee.
Autry aloitti tammikuussa 2001 Fresnon pormestarina Kaliforniassa. Hän oli pormestarina kaksi kautta. Toinen kausi päättyi vuoden 2009 alussa.
Ibrahim Moustafa
Ibrahim Moustafa (1904 – 11. lokakuuta 1968) oli egyptiläinen painija ja olympiavoittaja. Hän voitti kultaa Amsterdamin olympialaisissa 1928 alle 82,5-kiloisten sarjassa.
Tereno
Tereno on Brasilian eteläosassa Mato Grosso do Sulin, Mato Grosson ja São Paulon osavaltioissa puhuttu uhanalainen arawakkikieli. Sitä puhuu äidinkielenään 19,000 ihmistä.
Avaruuslentokone
thumb|Avaruuslentokone Avaruuslentokone on kiitotieltä lähtevä ja lentokoneen tavoin ilmakehän alaosien läpi kulkeva avaruusalus. Avaruussukkulat olivat ainoa operatiivisessa käytössä ollut miehitetty avaruuslentokone. Ne tosin laukaistiin pystysuoraan kahdella apuraketilla ja sukkulan kolmella omalla rakettimoottorilla, joten niitä ei tavallisesti kuitenkaan lasketa avaruuslentokoneiksi. Sukkulat palaavat Maahan liitämällä ilmakehän läpi ja laskeutuvat kiitotielle. X-37 on yhdysvaltalainen Yhdysvaltain ilmavoimien käyttämä miehittämätön kantoraketilla pystysuoraan laukaistava avaruuslentokone, kokoluokaltaan pienoisavaruussukkula.
HMS Roberts (F40)
HMS Roberts (viirinumero F40) oli Britannian kuninkaallisen laivaston Roberts-luokan monitori toisessa maailmansodassa.
Suspended Animation (Fantômasin albumi)
Suspended Animation on neljäs studioalbumi superyhtye Fantômasilta. Tämä konseptialbumi sisältää sarjakuvamaista musiikkia kuin myös kunnianosoituksen huhtikuulle. Ensimmäisen rajoitetun erän mukana sai minikalenterin vuoden 2005 huhtikuusta, johon oli merkitty: "This calendar belongs to: .......... Your name" (”tämän kalenterin omistaa: .......... sinun nimesi”).
Kappaleet
Kaikki kappaleet ovat Mike Pattonin säveltämiä.
Asterix gladiaattorina
Asterix gladiaattorina on neljäs Ranskassa, ja toinen Suomessa julkaistu Asterix seikkailee -albumi. Se julkaistiin vuonna 1964 Ranskassa, ja vuonna 1969 Suomessa.
Daniel (Venäjä)
Daniel Aleksandrovitš eli Daniel I (1261 – 5. maaliskuuta 1303 Moskova, Moskovan ruhtinaskunta) oli ensimmäinen Moskovan ruhtinas. Hän oli nuorin Aleksanteri Nevskin ja tämän toisen vaimon, Polotskin ruhtinatar Aleksandra Brjatšislavnan, ruhtinatar Vassan neljästä pojasta.
Suku ja perhe
Daniel Aleksandrovitš kastettiin Pyhän Daniel Styliitan (pylväskilvoittelija) mukaan. Daniel sai perinnökseen kaksivuotiaana isänsä kuoltua tämän vähäisimmän ruhtinaskunnan, Moskovan, ja oli sen ensimmäinen ruhtinas. Sijaishallitsijana toimi hänen setänsä Tverin ruhtinas Jaroslavl vuoteen 1271 saakka ja Daniel sai ruhtinaskunnan itsenäisesti hallittavakseen vuonna 1282. Tämä Danielin saama perintö koostui tuolloin pienestä puisesta linnoituksesta Kremlin kukkulalla ja useista kylistä ilman ainuttakaan kivirakennusta. Moskovan suotuisa sijainti vilkkaalla kauppareitillä, joita Kultainen orda ei kontrolloinut, mahdollisti kauttakulkukaupan, ja nuori ruhtinas otti tämän myöhemmin huomioon.
Heille syntyi ainakin kuusi lasta, joista ilman syntymä/kuolinvuotta olevat on mainittu vasta Rostovin 1600-luvun annaalissa:
Moskovan ruhtinas
Vuonna 1276 Daniel Aleksandrovitš sopi keskimmäisten veljiensä Gorodetsin ruhtinas Andrei Aleksandrovitšin ja Tverin suuriruhtinas Svjatoslavin kanssa toimista setäänsä Vladimirin suuriruhtinas Dmitri Jaroslavitšia vastaan, joita toteutettiin 1280-luvun alkuun asti. Daniel Aleksandrovitš kävi taistoon veljiensä Pereslavlin ruhtinas Dmitrin ja Gorodetsin ruhtinas Andrein kanssa oikeudesta hallita Vladimiria ja Novgorodia. Vladimirin suuriruhtinas Dmitri Jaroslavitšin kuoleman jälkeen vuonna 1294 ruhtinas Daniel liittoutui serkkunsa Tverin suuriruhtinas Mikaelin ja Pereslavlin ruhtinaan Ivanin kanssa veljeään Andreita vastaan. Andrei Aleksandrovitš kääntyi Kultaisen ordan puoleen saadakseen apua. Tämän jälkeen Daniel teki kiireesti rauhan setänsä, Vladimirin ruhtinas Dmitri Jaroslavitšin kanssa. Vuonna 1285 ruhtinas Dmitrin ja Danielin joukot kukistivat ruhtinas Andrein ja ordan joukot. Tämä taistelu oli Venäjän ensimmäinen voitto Kultaisen ordan joukoista.
Vuonna 1300 hän vangitsi "kavalalla juonella" Rjazanin ruhtinas Konstantin Romanovitšin, joka luovutti hänelle linnoituksensa Kolomnassa, Lopasniassa ja Serpuhovissa. Sen jälkeen Daniel hallitsi koko Moskvajoen juoksua. Vuonna 1302 hänen lapseton veljenpoikansa Pereslavlin ruhtinas Ivan Dmitrjevitš jätti hänelle perinnöksi kaikki maansa, mukaan lukien Pereslavl-Zalesskin. Hänestä ei kuitenkaan koskaan tullut Vladimirin suuriruhtinasta, joten seuraaja, hänen poikansa Juri Danilovitš sai taistella sen hallinnasta.
Ennen äkillistä kuolemaansa 42-vuotiaana hän oli antanut luostarilupauksen ja oli munkki. Hänet haudattiin viimeisen tahtonsa mukaisesti perustamansa Danilovin luostarin yleiselle hautausmaalle Moskovaan. Hän oli ensimmäinen Moskovan ruhtinas, joka asui alueellaan pysyvästi ja yli kaksinkertaisti hallitsemansa ruhtinaskunnan pinta-alan.
Vilho Tuulos
Vilho Immanuel ”Ville” Tuulos (26. maaliskuuta 1895 Tampere – 2. syyskuuta 1967 Tampere) oli olympiavoittaja, kolmiloikkaaja ja pituushyppääjä. Tuulos voitti olympiakultaa kolmiloikassa Antwerpenin kisoissa 1920. Karsintakilpailussa hypätty 14,50 metriä oli Tuuloksen paras tulos kisoissa ja se huomioitiin myös varsinaisessa kilpailussa. Tuulos paransi kolmiloikan Euroopan ennätystä kahdesti: 20. heinäkuuta 1919 Tampereella hyppäämällä 15,30 m ja 6. heinäkuuta 1923 Boråsissa tuloksella 15,48 m. Jälkimmäinen jäi vain 4 cm:n päähän maailmanennätyksestä ja säilyi Euroopan ennätyksenä yli 16 vuotta.
Daniel (Venäjä)
Perintö
Ruhtinas Daniel Aleksandrovitšin ansioksi on luettu ensimmäisten Moskovan luostareiden, Epifanian luostarin (ven. Богоявленский монастырь, Bogojavlenski monastir, 1296–1300) ja Danilovin Pyhälle Daniel Styliitalle pyhitetyn luostarin (ven. Данилов монастырь, Свято-Данилов монастырь, Danilov monastir, Svjato-Danilov monastir, 1282 – ennen vuotta 1303) perustaminen joen oikeanpuoleiselle rannalle. Luostarit ovat toiminnassa tänäkin päivänä ja jälkimmäinen on ollut vuodesta 1988 lähtien Venäjän patriarkan virka-asuntona. Danielin kadoksissa olleet jäännökset löydettiin ja haudattiin uudelleen luostarikirkkoon vuonna 1652. Ruhtinas Daniel Aleksandrovitš kanonisoitiin pyhäksi vuonna 1791.
La Rioja
La Rioja on itsehallintoalue ja maakunta Pohjois-Espanjassa. Yksi maakunta muodostaa itsehallintoalueen.
La Riojan rajanaapureita ovat Kastilia ja Leónin, Baskimaan, Navarran ja Aragonian itsehallintoalueet. Alueen pohjoisosaa hallitsee Ebron jokilaakso, ja etelässä sitä reunustavat Iberianvuoret.
Väestö
La Rioja on pinta-alaltaan Espanjan toiseksi pienin ja väkiluvultaan pienin itsehallintoalue. Yli puolessa sen 174 kunnasta on vain alle 200 asukasta. Suurin osa väestöstä on sijoittunut Ebron jokilaakson ympäristöön, vuoristoseutu on harvemmin asuttua. Lähes puolet väestöstä asuu pääkaupungissa Logroñossa. Muita kuntia ovat muun muassa Calahorra, Arnedo, Haro, Alfaro, Nájera ja Santo Domingo de la Calzada.
Historia
La Riojan alue tunnettiin aikaisemmin Logroñon maakuntana. 900-luvulla se oli Navarran ja Kastilian kuningaskuntien kiisteltyä rajaseutua. Tärkeäksi sen teki alueen läpi kulkeva pyhiinvaellusreitti Santiago de Compostelaan. Espanjan itsenäisyyssodassa alue joutui Napoléonin joukkojen haltuun ja vuonna 1822 luotiin Logroñon maakunta kuninkaallisella asetuksella. Vuonna 1980 maakunnan nimeksi muutettiin La Rioja, ja kahta vuotta myöhemmin se sai itsehallintoalueen aseman, koska se eroaa ympäröivistä alueista sekä taloudellisesti että maantieteellisesti.
center|thumb|500px|Sierras de la Demanda; lumipeitteinen huippu (oik.) on San Lorenzo.
Kulttuuri
La Rioja on kuuluisa viineistään, erityisesti klassisesta punaviinistä. Alueen nähtävyyksiin kuuluvat muun muassa 1100-luvulta peräisin oleva Santo Domingo de la Calzadan katedraali sekä San Millán de la Cogollassa sijaitsevat Yuson ja Suson luostarit, joista jälkimmäiset ovat Unescon maailmanperintöluettelon kohteita.
La Riojan valtakieli on nykyään espanja, mutta ajanlaskun alun tienoilla koko alueella puhuttiin vielä baskia. Jotkin läntiset osat alueesta säilyivät baskinkielisinä paljon pitempäänkin. Vanhin tunnettu baskin kieltä sisältävä kirjallinen lähde onkin itse asiassa löydetty La Riojasta San Millán de la Cogollan luostarista ja ajoittuu 1000-luvulle. Muista historiallisista lähteistä tiedetään esimerkiksi, että Ojacastron kylän pormestari ajautui 1200-luvulla ongelmiin kastilialaisen virkavallan kanssa pidettyään kiinni kyläläisten oikeudesta käyttää baskia oikeudenkäynneissä. Viimeisimmistä La Riojan osista baski väistyi noin 1500-luvulla.
Alueen baskitausta näkyy kuitenkin yhä esimerkiksi useissa baskinkielistä alkuperää olevissa paikannimissä. Lisäksi kieli on alkanut jossain määrin palata alueelle, sillä jotkut riojalaiset vanhemmat laittavat lapsensa Baskimaan puolella toimiviin baskinkielisiin kouluihin. La Riojassa toimii vuonna 1996 alueen baskitaustaa vaalimaan perustettu yhdistys Laminiturri, joka muun muassa järjestää kielikursseja. Yhdistystä eivät perustaneet Baskimaasta La Riojaan muuttaneet baskit vaan alkuperäiset riojalaiset, jotka halusivat laajentaa oman kulttuurinsa ja historiansa tuntemusta.
Barzan Ibrahim al-Tikriti
Barzan Ibrahim Hassan al-Tikriti (   ,17. helmikuuta 1951 – 15. tammikuuta 2007) oli Irakin tiedustelupalvelu Mukhabaratin johtaja vuosina 1979–1983, Irakin YK-lähettiläs Genevessä vuosina 1988–1997 ja yksi Saddam Husseinin kolmesta velipuolesta. Al-Tikriti tuomittiin kuolemaan rikoksista ihmisyyttä vastaan Saddam Husseinin ja Irakin vallankumousoikeuden tuomarin Awad Hamad al-Bandarin tavoin vuonna 1982 tapahtuneesta al-Dujailin šiiakylän hävittämisestä ja 148 kyläläisen teloittamisesta. Kylään iskettiin sen jälkeen, kun Hussein oli joutunut siellä salamurhayrityksen kohteeksi. Yhdysvaltalaisjoukot vangitsivat al-Tikritin Bagdadissa huhtikuussa 2003.
Al-Tikriti oli määrä teloittaa Husseinin kanssa samana päivänä 30. joulukuuta 2006, mutta teloitusta lykättiin hieman yli kaksi viikkoa, kunnes hänet ja al-Bandar hirtettiin 15. tammikuuta 2007 kello kolmelta aamulla Camp Al-Adalan tukikohdassa. Teloituksessa Barzanin pää irtosi väärin mitoitetun hirttoköyden vuoksi, mikä raivostutti monia sunnimuslimeja.
Spider-Man (tokusatsu)
Spider-Man (スパイダーマン) on japanilainen Toei Companyn tuottama live action -sarja, joka perustuu löyhästi Marvel Comicsin hahmoon, Hämähäkkimieheen. Kaikkiaan sarjassa oli 41 jaksoa, jotka esitettiin Tokyo Channel 12 -kanavalla 17. toukokuuta 1978 – 14. maaliskuuta 1979.
Ra
Ra eli Re on yksi vanhimmista muinaisessa Egyptissä palvotuista jumalista. Ra oli auringonjumala, mutta Rata palvottiin alun perin luojajumalana Heliopoliissa (muinaisegyptinkieliseltä nimeltään Iunu).
Ilmenemismuodot
thumb|Ra-jumala Ra kuvattiin yleensä egyptiläisessä taiteessa haukkapäisenä ihmisenä, jonka pään yläpuolella oli auringonkehrä ja sitä ympäröivä käärme. Hänet kuvattiin usein kantamassa was-sauvaa. Tämä Ran ilmenemismuoto on helposti sotkettavissa Horuksen vastaavaan ilmenemismuotoon. Ra ja Horus liittyivätkin läheisesti ominaisuuksiltaan toisiinsa. Ralla oli myös muita esiintymismuotoja mm. oinaspäinen auringon kehrää kantava ihminen ja skarabeen (sontiainen) pyörittämä auringon kehrä. Ihmiskunnan tuhoamisen myytissä Ra kuvataan jo vanhana miehenä, mutta jonka luut ovat hopeaa, liha kultaa ja hiukset jalokiviä.
Vaikutus yhteiskuntaan
Ra oli muinaisegyptiläisessä uskonnossa yksi tärkeimmistä jumalista. Muinaisegyptiläiset pitivät aurinkoa hyvin tärkeänä maansa hyvinvoinnin kannalta. Muinaisegyptiläisillä oli tapana selittää luonnossa tapahtuvia ilmiöitä jumaluuksien kautta. Auringon jumalia oli monia, mutta Ra nousi eniten palvotuksi auringon jumalaksi. Neljännen dynastian aikana hallinnut Djedefra (n. 2566–2558 eaa.) otti käyttöön uuden nimikäytännön, jossa yhtenä faaraon viidestä nimestä oli "Ran poika". Ran nimen ottivat käyttöön myös useat myöhemmät faaraot osana nimeään mm. Ramses II (Rasta syntynyt), jonka hallitsijanimi oli Usermaatra (Ran oikeudenmukaisuus on vahva).
R U Tuff Enuff
R U Tuff Enuff on Rebbie Jacksonin kolmas studioalbumi. Se julkaistiin vuonna 1988 levymerkillä Columbia Records.
Ahti Paulaharju
Ahti Ilmari Paulaharju (21. helmikuuta 1906 Oulu – 1971 Espoo) oli suomalainen eversti, museonjohtaja ja kotiseutututkija.
Ra
Vaikutus yhteiskuntaan
Faaraot halusivat kuolemansa jälkeen mahdollisimman lähelle Ra-jumalaa. Siksi pyramideista tehtiin teräväkärkisiä. Myös obeliskit kuvaavat pyrkimystä kohti Rata.
Ahti Paulaharju
Paulaharju oli Erillisen mittauspatteriston adjutanttina ja topografiupseerina 1928–1932, Jääkäritykistörykmentin patterin varapäällikkönä 1932–1933 ja kenttätykistörykmentti 1:n mittauskunnan johtajana 1933–1935. Hän oli yleisesikunnan topografiupseerina 1935–1938, puolustusministeriön topografiupseerina 1938–1940, puolustusvoimien pääesikunnan topografisen toimiston päällikkönä 1941–1946 sekä topografisen osaston päällikkönä 1946–1952. Paulaharjusta tuli vänrikki 1928, luutnantti 1930, kapteeni 1935, majuri 1940, everstiluutnantti 1942 ja eversti 1949. Talvisodan aikana 1939–1940 Paulaharju oli topografikomppanian päällikkönä ja jatkosodassa topografipataljoonan komentajana 1941–1944. Hän toimi Sotakorkeakoulun geodesian ja topografian tuntiopettajana 1946–1952. Hän erosi vakinaisesta palveluksesta 1952.
Ra
Aurinkolaiva-myytti
Muinaisegyptiläisillä oli monia eri myyttejä siitä, kuinka aurinko matkasi taivaan halki. Yleisin näistä oli kuitenkin ns. Aurinkolaiva-myytti. Tässä myytissä aurinko nähdään laivana, jolla monet eri jumalat purjehtivat vuorokauden 24 portin läpi. Päivällä Aurinkolaiva purjehtii taivaan halki ja illan koittaessa se joutuu kulkemaan tuonpuoleisen läpi, jossa aurinkolaivan jäsenet taistelevat pimeyden voimia vastaan. Pahimpana Ran vihollisena nähtiin Apep-käärme, joka yritti nielaista auringon, näin saattaen voimaan ikuisen pimeyden maan päällä. Mikäli Aurinkolaivan miehistö kuitenkin selviytyi taistelusta voitokkaana, pääsi Aurinkolaiva poistumaan tuonpuoleisesta kuljettuaan yön 12 portin läpi ja nousemaan taas aamulla taivaalle. Mikäli taistelu pimeyden voimia vastaan kesti tavallista pidempään (auringonpimennys tai pilvinen päivä), saattoi Aurinkolaiva jäädä manalaan koko päiväksi, jolloin aurinko ei paistanut. Kuitenkin lopulta pimeyden voimat voitettiin ja Aurinkolaiva pääsi taas nousemaan taivaalle.
Ra ja muut jumalat
Ra yhdistettiin erityisesti Uuden valtakunnan (n. 1550–1069 eaa.) useisiinkiin muihin jumaliin. Tätä yhdistämistä kutsutaan synkretismiksi. Monet egyptologit uskovat, että tällaisen jumalien liittämisen takana ovat monesti olleet erilaiset poliittiset liittoumat mm. eri kaupunkien välillä.
Ahti Paulaharju
Armeijan palveluksesta erottuaan Paulaharju oli Pohjois-Pohjanmaan museon intendenttinä 1952–1966. Hän oli Sotamuseoseuran johtokunnan jäsenenä alkaen vuodesta 1949 eläkkeelle siirtymiseensä saakka. Hän peruskartoitti Hailuodon vuosina 1948–1951, sen ohessa inventoi saaren asutuksen sekä keräsi kansantarinoita ja kertomuksia Hailuodosta.
Ahti Paulaharju oli naimisissa vuodesta 1929 Etti Margaretha Högströmin kanssa. Heidän poikansa on eversti, sotahistorioitsija Jyri Paulaharju (1932–2021).
Ra
Ra ja muut jumalat
Merkittävin Ran synkretisoitu muoto lienee Amon-jumalan kanssa yhdistettäessä syntynyt Amon-Ra. Amon oli Uuden valtakunnan aikana hyvin tärkeässä asemassa, sillä se oli Thebassa palvottu pääjumala jonka papistolla oli hyvin paljon vaikutusvaltaa. Yhteenliitettynä Amon-Rasta tuli todellinen jumalten kuningas.
Toinen merkitykseltään suuri yhdistetty muoto oli Horakhty (kahden horisontin Horus) jumalan kanssa tapahtunut. Horakhty oli haukkajumala niin kuin Rakin, joten oli luonnollista sulauttaa ne yhdeksi Ra-Horakhty auringon jumalaksi.
Uuden valtakunnan aikaisissa Kuninkaiden laaksoon tehdyissä faaraoiden haudoissa esiintyvässä "Ran litaniassa" Ra yhdistetään myös läheisesti Osiris-jumalaan.
Ran vastakohta oli Anubis, yön jumala.
Ran silmä
Ran silmä koettiin usein lähes itsenäiseksi jumaluudeksi, joka pystyi toimimaan oman tahtonsa mukaan. Yleensä Ran silmä yhdistettiin joko Hathoriin sen lempeämmässä muodossa tai Sekhmetiin sen raivoisassa muodossa. Ra lähetti myytissä silmänsä tuhoamaan ihmiskuntaa. Tässä tapauksessa silmä toimi itsenäisesti eikä ollut Ran suorassa kontrollissa.
Ihmiskunnan tuhon myytti
Ihmiskunnan tuhon myytin kerrotaan sijoittuvaan aikaan, jolloin Ra oli sekä jumalten että ihmisten maan kuninkaana. Koska Ra oli maan päällä ihmisen muodossa, hänen kehonsa oli myös vanheneva. Hallittuaan tuhansia vuosia maan päällä hän tuli vanhaksi, ja ihmiset alkoivat nauraa hänelle. He pilkkasivat ja solvasivat Rata ja vaativat uutta hallitsijaa, joka olisi ollut Ran suurin vihollinen käärmemäinen jumala Apep. Kuultuaan ihmiskunnan suunnittelevan kapinaa häntä vastaan Ran ensimmäinen ajatus oli tuhota kaikki ihmiset, mutta hän päätti kuitenkin kysyä ensin neuvoa. Ra kutsui koolle muita jumaluuksia, joiden joukossa tuli olla Shu, Tefnut, Geb, Nut, Nun ja etenkin jumalatar, jota hän kutsui silmäkseen (jumalatar Hathor lempeässä muodossaan tai Sekhmet raivoisassa muodossaan).
Jumalat saapuivat palatsiin ja kumarsivat Ran edessä, joka kysyi heiltä neuvoa. Yksimielisesti jumalat ehdottivat, että Ra lähettäisi silmänsä teurastamaan ihmiset, jotka yrittivät paeta aavikolle. Ra päätti toimia neuvon mukaan ja lähetti silmänsä tuhoamaan ihmisiä.
Vuorokauden jatkuneen teurastuksen jälkeen Ra kuitenkin alkoi tuntea myötätuntoa ihmisiä kohtaan ja koki, että ihmisille oli jo näytetty, kenellä valta todella oli. Hänen silmänsä, joka nyt oli Sekhmet, oli kuitenkin vallannut verenhimo, eikä Ra pystynyt enää pysäyttämään jumalatarta, joka oli valmis tuhoamaan koko ihmiskunnan. Ra päätti toimia, ennen kuin tämä tulisi tapahtumaan. Hän lähetti nopean lähettilään Assuaniin hakemaan suuren määrän punaista okraa ja viemään sen Ran temppeliin Heliopoliissa, jossa Ran ylipappi komensi apulaisensa murskaamaan okran hienojakoiseksi jauheeksi ja valmistamaan 7 000 ruukkua olutta. Koko yön jatkuneen urakan jälkeen olut oli valmista, ja siihen sekoitettiin hienoksi jauhettu okra, joka värjäsi sen punaiseksi. Ra heräsi hyvin aikaisin aamulla ja käski kaataa valmistetun oluen pelloille, joille Sekhmetin oli määrä palata jatkamaan teurastustaan.
Saapuessa paikalle Sekhmet huomasi punaiseksi värjätyn oluen ja luuli sitä ihmisen vereksi. Juotuaan ahnaasti kaiken oluen jumalatar tuli niin vahvaan humalaan, että hän ei muistanut enää tehtäväänsä, vaan nukahti pellon reunaan.
Näin Ra oli myytin mukaan pelastanut ihmiskunnan ja rauhoittanut jumalattaren, mutta kokemus oli ollut hänelle liikaa. Hän halusi luovuttaa vallan Thotille, jonka tuli opettaa ihmisille kirjoitustaitoa, ja siirtyi pyhän lehmän selässä taivaalle, missä hän ryhtyi johtamaan Aurinkolaivaa.
Walhain
Walhain on kunta Belgiassa, Vallonian Brabantin provinssissa. Pinta-alaa Walhainilla on 37,92 neliökilometriä. Kunnassa asui 1. tammikuuta 2008 6 160 asukasta, joista naisia oli 3 071 ja miehiä 3 089. Asukastiheys oli 162 as./km². Kunnan pormestarina toimii Laurence Smets.
Nykyinen Walhainin kunta syntyi 1. tammikuuta 1977, kun Nil-Saint-Vincent-Saint-Martin, Tourinnes-Saint-Lambert ja Walhain-Saint-Paul yhdistyivät.
Belgian maantieteellinen keskipiste sijaitsee kunnan Nil-Saint-Vincent-Saint-Martinissa. Kunnasta on matkaa Louvain-la-Neuveen 10 kilometriä, Wavreen 16 km, Jodoigneen 25 km, Namuriin 30 km ja pääkaupunki Brysseliin 42 km.
Jalkapalloseura Royal Wallonia Walhain CG on kotoisin Walhainista.
Aiheesta muualla
thumb|left|250px|Belgian maantieteellinen keskipiste Walhainissa.
Rauma-Repola Oceanics
thumb|250px|MIR-sukellusalus. Rauma-Repola Oceanics oli Rauma-Repola Oy:n vedenalaistekniikkaryhmä, sittemmin tytäryhtiö, joka vuoden 1987 lopussa toimitti Neuvostoliiton tiedeakatemialle MIR-1 ja MIR-2 -sukellusalukset.
Historia
1980-luvulla suomalainen Rauma-Repola Oceanics toimitti teknisesti erittäin kehittyneitä Mir-sukellusveneitä Neuvostoliiton tiedeakatemialle tutkimuskäyttöön, eikä saanut myydä niitä länteen. Neuvostoliitto oli alun perin tilannut alukset Kanadasta, mutta siellä suunniteltu tekninen ratkaisu ei ollut täyttänyt tilaajan vaatimuksia.
Oceanics-ryhmä kuului alun perin Rauma-Repolan offshore-teollisuuteen, mutta liitettiin vuoden 1988 lopussa yhtiön Kehitysyksiköiden ryhmään.
Oceanics-ryhmässä oli mukana Rauma-Repolan Italiasta ostama sukellusjärjestelmien tuottaja Drass S.p.A, helsinkiläinen suunnittelutoimisto Malmari & Winberg Oy sekä brittiläinen tytäryhtiö Osel Group Ltd. Ryhmä toimi muutaman vuoden MIR-alusten valmistumisen jälkeen ja toimitti mm. sukellusjärjestelmän Koreaan. Rauma Oceanics muuttui 1990-luvun alussa Rauma Ecoplanning Oy:ksi joka keskittyi ympäristöteknologiaan. Syvänmerenteknologiassa hankittua tietotaitoa sovellettiin korkeapaineteknologiaan ja yhtiö alkoi kehittää ylikriittistä hiilidioksiditeknologiaa yhteistyössä VTT:n kanssa sekä yleiseurooppalaisessa Eureka-tutkimusohjelmassa.
Yhtiö hoiti myös MIR-alusten ylläpitohuollot Tampereella. Neuvostoliiton hajoamisen aiheuttamien talousongelmien seurauksena alusten ylläpito uhkasi jäädä hoitamatta mikä olisi merkinnyt alusten miehistöille vaaratilannetta. Julkisen kohun myötä tiedeakatamia sai lopulta huollot rahoitettua ja pian sen jälkeen Ecoplanning myi MIR-projektin jäljellä olevat Suomen-toiminnot Venäjän tiedeakatemialle.
1990-luvun jälkipuoliskolla Rauma Ecoplanning Oy myytiin ruotsalaisen Nobel-konsernin omistamalle kemiantekniikkayhtiö Chematur AB:lle, jolloin yhtiön nimeksi tuli Chematur Ecoplanning AB. Yhtiöllä on jonkin verran toimintaa myös Suomessa. Ecoplanningin korkeapaineteknologian muu osaaminen hajaantui henkilöstön perustamiin pikkuyhtiöihin.
MIR-sukellusalukset kylmän sodan pelinappuloina
Mirien toimittamisesta Neuvostoliittoon nousi kova häly ja suomalaiset joutuivat selittelemään toimintaansa Pentagonissa saakka. Oceanics-yhtiö purettiin pian toimituksien jälkeen ja vuorineuvos Tauno Matomäen mukaan syynä oli yksinomaan Yhdysvaltain keskustiedustelupalvelun CIA:n painostus.
MIR-sukellusalukset pystyivät sukeltamaan niin syvälle, että Yhdysvaltain näkökulmasta Neuvostoliitolla oli niiden ansiosta liian hyvä toimintakyky esimerkiksi sukellusveneiden kuunteluun tarkoitettujen poijujen tavoittamisessa sekä syvällä sijaitsevien yhteyskaapelien katkaisemisessa. MIR alusten manipuloitavuus 6 000 metrin syvyydessä oli omaa luokkaansa jopa Yhdysvaltain teknologiaan verrattuna. Suomi oli 1980-luvun lopussa puolueeton maa, eikä se ollut sitoutunut Neuvostoliittoa eikä sen liittolaisia vastaan suunnattuun COCOM-vientikieltoon.
Yhdysvaltain puuttuminen Rauma-Repolan ja Neuvostoliiton väliseen kauppaan osoitti, että Ronald Reaganin johtama läntinen suurvalta kävi kylmää sotaa myös syrjäisellä sivunäyttämöllä. Yhdysvaltain Helsingin-suurlähetystö ilmoitti presidentti Mauno Koivistolle niistä kielteisistä seurauksista, joita kaupan toteutuminen aiheuttaisi suomalaisille yrityksille Yhdysvalloissa. Euroopan asioista vastannut apulaisulkoministeri Rozanne Ridgway, joka oli 1970-luvun lopulla toiminut suurlähettiläänä Helsingissä, kävi heinäkuussa 1986 kertomassa Koivistolle, että suomalaisten metallurgisella saavutuksella oli haitalliset vaikutukset suurvaltojen väliseen strategiseen voimatasapainoon. Koivisto närkästyi yhdysvaltalaisten kannanotoista ja luonnehti Yhdysvaltain toimintaa kiristykseksi, jossa yksityinen yritys kaapattiin panttivangiksi yksipuolisen kauppasaarron perusteella. Suomen lainsäädännön mukaan valtiovalta ei voinut puuttua yritysten tuotekehittelyyn ja vientikaupan suuntautumiseen, kunhan ne eivät rikkoneet Suomen lakeja. Koivisto ilmoitti kantansa kirjeitse myös Yhdysvaltain varapresidentille George Bushille.
Tauno Matomäen mukaan yhdysvaltalaisia oli informoitu hankkeesta ennakolta eikä näillä ollut aluksi ollut mitään sitä vastaan. Kohu nousi vasta, kun alukset valmistuivat ja ne osoittautuivat toimiviksi. Kumpikin suurvalta halusi pitää syvimmät meret omana reviirinään, ja osaltaan niiden kiinnostusta selitti se, että Yhdysvaltain suurkaupungit sijaitsivat Atlantin ja Tyynenmeren rannikoilla, silloisen Neuvostoliiton suurkaupungit taas enimmäkseen sisämaassa.
Koko hanke ja siihen liittynyt suurvaltapoliittinen kädenvääntö pysyivät tiukasti salassa julkisuudelta. Rauma-Repola julkaisi asiasta lehdistötiedotteen vasta, kun sukellusalukset oli luovutettu tilaajalle. Viralliseksi selitykseksi projektin lopettamiselle esitettiin tuolloin, ettei sukellusaluksille ollut enempää kysyntää. Vuorineuvos Tauno Matomäki paljasti koko prosessin yksityiskohtaisesti Metallitekniikka-lehden haastattelussa vuonna 2003. Matomäki arveli, että ilman sukellusaluksista noussutta kohua Rauma-Repola olisi keskittynyt jatkossa meriteknologiaan ja myynyt puunjalostuskoneisiin liittyvät toimintonsa pois, jolloin myöhempi Metso-konserni olisi saattanut jäädä syntymättä.
Hankkeen lopputulos oli Suomelle voitto sikäli, että arvokas kauppa saatiin päätökseen, mutta diplomaattinen tappio Suomen ja Yhdysvaltain suhteiden kannalta, koska Washingtonin näkökulmasta Suomi näytti pitävän enemmän huolta Neuvostoliiton eduista kuin läntisistä sitoumuksistaan ja uhmaavan tahallaan Yhdysvaltoja. Suomalaisten oli luvattava Yhdysvalloille, että kyseessä oli ainoa kerta, jolloin suomalaiset operoivat suurvaltojen välisellä korkean teknologian rintamalla.
MIR 1 ja 2 populaarikulttuurissa
Mir-alukset esiintyvät James Cameronin menestyselokuvan Titanic alkujaksossa, missä nämä elokuvan mukaan tutkivat Atlantin pohjassa 3,8 kilometrin syvyydessä olevaa Titanicia. Alusten suomalainen alkuperä ei ilmene elokuvan krediiteistä koska tuotantoyhtiön tästä vaatima summa oli alusten valmistajan mielestä liian suuri. Niinpä alusten alkuperä menee elokuvassa Venäjän tiedeakatemian nimiin. Elokuussa 2007 Venäjä käytti Mir-aluksia propagandatarkoitukseen, "valloittaessaan" pohjoisnavan merenpohjan. Venäjän mielestä pohjoinen napa-alue kuuluu sen mannerjalustaan. Merenpohjaan laskettiin metallinen Venäjän lippu ja mukana oli myös venäläinen kansanedustaja. Tässä yhteydessä Yle haastatteli MIR-alusten pääsuunnittelijaa, jonka mukaan suoritus ei ollut kovin kummoinen, "aluksessa on normaali paine ja lämpötila, kunhan mahtuu luukusta sisään". Venäläinen tv-yhtiö käytti arkistokuvituksena Titanic-elokuvan MIR-alkukohtausta ja Reutersin uutislevityksessä Cameronin filminpätkä muuttui kuvaukseksi pohjoisnapa-sukelluksesta. Suomalainen koulupoika huomasi asian ja Ilta-Sanomat repäisi jättiotsikot suomalaispojan "paljastuksesta".
Myöhemmin myös Vladimir Putin laskeutui MIR:llä Baikal-järven pohjaan n. 1 500 metrin syvyyteen.
Portoviejo
Portoviejo on Manabín provinssin pääkaupunki Ecuadorissa. Vuoden 2010 väestönlaskennassa sen asukasluku oli noin 207 000. Se sijaitsee kolmenkymmenen kilometrin päässä Tyynenmeren rannikolta.
Espanjalainen kapteeni Francisco Pacheco perusti Portoviejon vuonna 1535. Kaupungin alkuperäinen nimi oli "Villa Nueva de San Gregorio de Portoviejo".
Halbturnin linna
thumb|300px|Halbturnin linna. Halbturnin linna on barokin tyylisuuntaa edustava linna Halbturnin kunnassa Burgenlandissa, Itävallassa.
Linna rakennettiin vuosien 1701 ja 1711 välillä arkkitehti Johann Lukas von Hildebrandtin piirustusten pohjalta keisari Kaarle VI:n metsästyslinnaksi. Kaarle VI:n tyttären Maria Teresian hallintokaudella linnaa uudistettiin hoviarkkitehti Franz Anton Hillebrandtin suunnitelmien mukaisesti, ja linnasta tuli herttua Albert Kasimir von Sachsen-Teschenin ja arkkiherttua Marie Christinen kesäresidenssi. Samoilta ajoilta on peräisin myös linnassa sijaitsevat Franz Anton Maulbertschin maalaamat freskot.
Vuodesta 1955 lähtien linna on ollut paroni Paul Waldbott-Bassenheimin, Habsburgien jälkeläisen, hallinnassa.
Afrikanlepinkäiset
Afrikanlepinkäiset (Malaconotidae) on heimo pienenkokoisissa varpuslinnuissa. Niitä löytyy luonnonvaraisina ainoastaan Afrikasta, ja ne elävät pensaikkoisilla tai avoimilla alueilla. Afrikanlepinkäiset ovat pienehköjä lintuja. Näiden lintujen tapa pyydystää hyönteisiä pensaikossa oksilta, on samantapainen kuin lepinkäisillä. Afrikanlepinkäiset ovat yleensä värikkäitä tai suurimmaksi osaksi mustia, jolloin lajia on vaikea nähdä. Tyypillinen pesä on kovera ja puussa, ja sinne on munittu 4 munaa tai enemmän. Jotkin afrikanlepinkäislajit pörhistävät höyhenensä siten, että lintu näyttää hyvinkin pallomaiselta.
Afrikanlepinkäisiin kuuluu 9 sukua ja 44 lajia.
Tappava salaisuus
Tappava salaisuus (Fire Down Below) on Felix Enriquez Alcalan vuonna 1997 ohjaama toimintaelokuva jossa Steven Seagalin esittämä ympäristöagentti Jack Taggart saa selvitettäväkseen vaarallisten myrkkyjen aiheuttamat ympäristötuhot Kentuckyssa. Elokuva tuotti Yhdysvalloissa vain noin 16,2 miljoonaa dollaria.
Tuukka Huumonen
Tuukka Huumonen (s. 6. lokakuuta 1990 Lahti) on suomalainen jääkiekkomaalivahti, joka pelaa Mestisjoukkue Jukureissa.
Ura
Huumonen pelasi juniorina Lahden Reipas -joukkueessa, joka on Pelicansin juniorikiekko-organisaatio. Kaudella 2008–2009 hän teki debyyttinsä Pelicansin A-junioreissa ja pelasi seuraavat kolme kautta nuorten SM-liigaa Pelicansin riveissä. Kaudella 2011–2012 Tuukka siirtyi Peliittoihin pelaamaan Mestistä ja pelasi kaudella 15 ottelua, pelaten myös yhden SM-liiga-ottelun. Kaudella 2012–2013 hän lähti hakemaan lisää peliaikaa RoKiin. Kausi oli Tuukan kannalta onnistunut ja hän olikin koko joukkueen kulmakiviä. Huumonen oli tilastojen kannalta ylivoimaisestikin Suomi-sarjan paras maalivahti niin alkusarjassa kuin ylemmässä jatkosarjassa. Hän hallitsi myös Mestis-karsintojen maalivahtitilastoja.
Pelityyli
Huumonen on maalillaan varma ja hyvin rauhallinen maalivahti. Nopeasti liikkuva Huumonen myös sijoittuu hyvin. Pystyy pitämään tasonsa ottelusta toiseen.
Lähteet
http://www.finhockey.fi/tulospalvelu/miesten-sarjat/suomi-sarja/ http://www.viikkoset.fi/Urheilu/13479594.html
Formula 1 -kausi 2008
Formula 1 -kausi 2008 oli Formula 1 -historian 59. maailmanmestaruuskausi. Kausi avattiin Australian Grand Prix -viikonlopulla Albert Parkin radalla 14. maaliskuuta, ja se päättyi Brasilian Grand Prix’hin Interlagosin radalla 2. marraskuuta. Kausi oli lähinnä Lewis Hamiltonin, Felipe Massan ja Kimi Räikkösen välistä taistelua. Mestaruuden voitti toista kauttaan ajanut McLarenin Lewis Hamilton. Kansalaisuuden mukaan laskettuna suomalaiset kuljettajat keräsivät eniten pisteitä.
Kaudella Renault-skandaali (crashgate) aiheutti keskustelua ja johti rangaistuksiin.
Kuljettajat
Laskutavasta riippuen osakilpailumäärien merkkipaalut saavutettiin kauden aikana eri kilpailussa.
Kilpailukalenteri
Ranskan GP:tä ei ensin aiottu ajaa kaudella 2008. Syinä oli mm. Magny-Cours-radan syrjäinen sijainti, huonot kulkuyhteydet sekä tarpeeksi tasokkaiden hotellien puute. Kilpailu on aiempina vuosina kärsinyt myös taloudellisista vaikeuksista heikon yleisömäärän vuoksi. Myöhemmin ilmoitettiin, että kilpailu järjestetään sittenkin kaudella 2008 Magny-Coursin radalla sekä mahdollisesti myös kaudella 2009.
Tower Bridge
Tower Bridge on Thames-joen ylittävä läppäsilta Lontoossa Towerin linnoituksen itäpuolella. Sen on suunnitellut Lontoon kaupunginarkkitehti Horace Jones. Käytännön rakentamisesta vastasivat insinööri John Wolfe-Barry sekä arkkitehti George D. Stevenson. Sillan runko rakennettiin tuolloin uudesta materiaalista, teräksestä. Tornien pääasiallisin rakennusmateriaali on muotoon hiotut graniittilohkareet.
Lontoon kasvaessa vanhat sillat olivat ruuhkaantuneet pahoin. Niinpä uuden sillan rakentamisesta päätettiin parlamentissa vuonna 1885. Suunnittelun eräänä lähtökohtana oli, että – rakennusaikaisesta – modernista tekniikasta huolimatta sen tuli ulkoisesti muistuttaa Towerin linnaa. Sillan rakennustyöt alkoivat 21. kesäkuuta 1886 ja käyttöön se vihittiin 30. kesäkuuta 1894. Sillassa on kaksi tornia ja kaksoisläppäsilta, jonka ali isot laivat pääsevät, kun läpät nostetaan ylös. Tower Bridge kuuluu myös Lontoon nähtävyyksiin.
Sillan rakennusaikana Lontoon satama sijaitsi vielä suurelta osin Tower Bridgen ja London Bridgen välissä. Joen suulta Tower Bridgen kohdalle saakka laivat pääsevät esteettömästi, koska sillä osuudella Thames-joen yli ei ole siltoja, ainoastaan joen alittavia tunneleita. Sillan ulkoasu suunniteltiin keskiajan tyyliseksi, mutta rakennusvaiheessa siitä tehtiin koristeellisempaa viktoriaanista uusgotiikkaa edustava.
Sillan nostomekanismi on alkuperäinen, vuonna 1894 rakennettu.
HansaWorld
HansaWorld on IT-alan yritys, joka tuottaa ohjelmistoja PK-yrityksille. Sillä on noin 78 000 asiakasta 110 maassa. HansaWorld Finland Oy Ab on rekisteröity vuonna 2000.
HansaWorldin tuotteet käsittävät toiminnanohjauksen, asiakkauudenhallinnan, taloushallinnon ja sähköisen liiketoiminnan. HansaWorld konserni työllistää maailmanlaajuisesti noin 300 työntekijää. HansaWorldin tuotteet ovat monikielisiä ja tukevat useita käyttöjärjestelmiä. HansaWorld-tuotteiden ohjelmointikieli on C++.
Iijoen keskiosan alue
Iijoen keskiosan alue (vesistöaluetunnus 61.2) on Iijoen vesistössä sijaitseva ensimmäisen jakovaiheen alue, jonka pinta-ala on 1 568,44 neliökilometriä. Alueen järvisyys on 4,55 %. Vesistön alueen alarajana on Ylilampi, jonka yläpuolisen valuma-alueen pinta-ala on 7 933,58 neliökilometriä ja sen järvisyys on 7,94 %.
Toisen jakovaiheen alueita ovat seuraavat yhdeksän aluetta tai valuma-aluetta :
Yours Faithfully
Yours Faithfully on Rebbie Jacksonin neljäs ja viimeisin studioalbumi. Se julkaistiin vuonna 1998 Rebbien veljen Michael Jacksonin MJJ Music -levymerkillä.
Skrubba
Kaupunginosassa sijaitsee Strandkyrkogårdenin hautausmaa.
Lahja Lehtonen
Lahja Anna-Maija Lehtonen (3. elokuuta 1927 Helsinki – 19. elokuuta 2016 Helsinki) oli pitkään Ambomaalla Namibiassa lähetystyössä toiminut filosofian maisteri ja englannin kielen opettaja, jonka työura tapahtui pääasiassa Oshigambon lukiossa, jota hän oli perustamassa yhdessä Toivo Tirrosen kanssa vuonna 1960 ja jossa hän toimi englannin opettajana.
Lehtonen syntyi Helsingissä 3.8.1927 pastori Mauri Lehtoselle ja Margit Lehtoselle. Perhe muutti usein, ja Lahja Lehtonen kävi koulua Jämsänkoskella. Myöhemmin perhe asui Tampereen Messukylässä. Lehtonen opiskeli kieliä Helsingin yliopistossa, seuraten tässä äitinsä jalanjälkiä.
Lehtosen ensimmäinen työkausi Ambomaalla ajoittui vuosiin 1954–58, ja hän työskenteli alusta lähtien Oshigambossa, aluksi tyttökoulun opettajana. Oshigambon lukion perustamisen jälkeen hän opetti tässä koulussa, ja Tirrosen lähdettyä Suomeen 1970-luvun puolivälissä hän toimi sen rehtorina. Vararehtoriksi tuli vuonna 1977 hänen oma entinen oppilaansa Timoteus Ndakunda. Vuonna 1980 he vaihtoivat rooleja, ja Lehtonen toimi sen jälkeen vararehtorina.
Etelä-Afrikan puolustusvoimien perustettua tukikohdan vain puolen kilometrin päähän lukiosta Lehtonen protestoi voimakkaasti ja sai aikaan sen, että tukikohta siirtyi kahden kilometrin päähän. Namibian itsenäistyttyä hän oli oikeutettu äänestämään vaaleissa, ja vuoden 1989 vaaleissa hän sai kunnian äänestää ensimmäisenä Oshigambon vaalihuoneistossa.
Kotimaahan Lehtonen palasi pysyvästi vasta vuonna 1991. Työvuosia hänelle kertyi Ambomaalla yli 35.
Lehtonen kirjoitti Ambomaan koululaitoksen sekä Oshigambon lukion historiateokset ja käänsi englanniksi Matti Peltolan kirjoittaman Martti Rautasen vuonna 1994 ilmestyneen elämäkerran. Käännös ilmestyi vuonna 2002. Hän laati yhteistyössä Eljas Suikkasen kanssa myös englanti-oshindonga-sanakirjan Toivo Tirrosen oshindonga-englanti-sanakirjan pohjalta. Lehtosen sanakirja ilmestyi vuonna 1996. Lehtonen kirjoitti oshindongaksi teoksen Oshigambon historiasta vuodesta 1650 vuoteen 1950. Eläkkeelle jäämisensä jälkeen Lehtonen huolestui ambokielen tilanteesta Namibiassa, sillä tämä kieli oli alkanut jäädä englannin kielen jalkoihin. Lehtonen puhui voimakkaasti ambokielen käytön puolesta.
Ambolaisten Lehtoselle antama nimi oli  Kanyeku. Yhden selityksen mukaan se tulisi erään linnun nimestä, toisen selityksen mukaan se tulisi verbistä nyekula ‘heilauttaa päätään tai kättään’, sillä liikkeelle lähtiessään Lehtosella oli tapana heilauttaa kättään ja päätään yhden kerran samanaikaisesti. Tämä lempinimi on periytynyt myös hänen kaimoilleen, joista niin ikään käytetään lempinimeä  Kanyeku.
Eräässä Namibiassa ilmestyneessä muistokirjoituksessa Lehtosta verrattiin apinanleipäpuuhun, joka oli kaatunut.
Tornion Lapin hallintopitäjä
Tornion Lapin hallintopitäjä oli Ruotsin vallan aikana Suomen alueen verotusta käsittelevissä lähteissä eli voudintileissä ja läänintileissä esiintyvä alueellinen kokonaisuus. Tämän 1809 Suomeen liitetyn verohallintopitäjän maantieteellinen alue ulottui kahteen nykykuntaan. Vuonna 1939 käytössä olleen kuntajaon mukaan siihen kuuluivat seuraavat kunnat:
Vuonna 1747 Tornion Lapin hallintopitäjästä siirrettiin Koutokeino Norjaan.
Viimeinen metro
Viimeinen metro (Le Dernier Métro) on François Truffaut’n ohjaama ranskalainen draamaelokuva vuodelta 1980. Truffaut teki myös käsikirjoituksen yhdessä Suzanne Schiffmanin ja Jean-Claude Grumbergin kanssa. Elokuvan pääkuvaajana toimi Néstor Almendros, ja sen musiikin teki Georges Delerue.
Juoni
Viimeinen metro kertoo teatteriseurueesta natsi-Saksan miehittämässä Pariisissa toisen maailmansodan aikana. Vuonna 1942 menestynyt juutalainen teatteriohjaaja Lucas Steiner (Heinz Bennent) joutuu piiloutumaan saksalaisilta teatterinsa kellariin ja antaa teatterinpidon vaimolleen Marionille (Catherine Deneuve), joka valehtelee muille Lucasin paenneen maasta. Marion yrittää pysyä väleissä natsimielisen kriitikon Daxiat’n (Jean-Louis Richard) kanssa ja rakastuu teatterinsa tähtinäyttelijään (Gérard Depardieu), joka toimii vastarintaliikkeessä. Lucas yrittää jatkaa näytelmän ohjaamista kellarista käsin antamalla Marionille ohjeita.
Tuotanto
Käsikirjoitustyön pohjaksi Truffaut ja hänen kirjoittajakumppaninsa Suzanne Schiffman kävivät läpi arkistoja, muistelmia ja kirjallisuutta tutustuakseen miehitysajan teattereiden historiaan. Elokuvan nimeä innoitti tieto, että miehitysvuosien ulkonaliikkumiskiellon takia pariisilaisten oli syytä pitää huolta, että ehtivät illan viimeiseen metrojunaan.
Elokuvan rahoituksessa oli historiallisen aiheen vuoksi vaikeuksia, ja monet levittäjäyhtiöt hylkäsivät käsikirjoituksen. Viimeisestä metrosta tuli kuitenkin suuri menestys lippuluukulla.
Marion Steinerin rooliin Truffaut valitsi Catherine Deneuven, jonka hän sanoo tulkinneen erinomaisesti hahmon kaksoiselämää. Truffaut käytti vastarintaliikkeessä toimivan kiihkeän Brunon osassa pitkään ihailemaansa Gérard Depardieutä, jota hän ei ollut aiemmin roolittanut elokuviinsa.
Viimeistä metroa kuvattiin tammikuun lopulta 1980 alkaen Pariisin esikaupungin hylätyssä tehdasrakennuksessa.
Vastaanotto ja myöhempi arvostus
Viimeinen metro tuotti vuonna 1981 kymmenen César-palkintoa, muun muassa vuoden parhaana elokuvana. Se oli parhaan vieraskielisen elokuvan ehdokkaana sekä Oscar- että Golden Globe -gaalassa.
The New York Timesin kriitikot valitsivat Viimeisen metron vuonna 2004 yhdeksi kaikkien aikojen tuhannesta parhaasta elokuvasta maailmassa.
Aisti
Aisti on eliön keino havainnoida ympäristöään erilaisten ärsykkeiden avulla. Kuhunkin aistiin liittyy sille ominainen aistinelin.
Ihmisen aistit
Ihmisen viisi perusaistia ovat makuaisti, hajuaisti, näköaisti, kuuloaisti ja tuntoaisti.
Ihmisen aistien kokonaismäärä voidaan määritellä eri tavoin. Esimerkiksi tuntoaistin alueella on erittäin monta erilaista vastaanotinta eli reseptoria, jolloin vaikkapa kutituksen aistiminen sisältää vaikeita määrittelykysymyksiä. Näiden lisäksi on perinteisen määritelmän ulkopuolelle jääviä aisteja ovat lämpötila-aisti, kipuaisti, tasapainoaisti ja sisätuntemusaisti. Määritelmä vaihtelee, mutta yhden tavan mukaan tuntoaisti voidaan jakaa kosketus-, värinä- lämpö- kylmä- kipu- asento- ja paineaistiin. Näin ollen se sisällyttäisi myös lämpötila-aistin ja kipuaistin. Määritelmät kuitenkin vaihtelevat. Esimerkiksi. nälkä yms. on sisätuntemus. Näitä aisteja ilmenee myös pinnallisilla limakalvoilla. Ihon aistien reseptoreita ovat vapaat hermopäätteet ja pääte-elimet, jotka esimerkiksi reagoivat erikseen paineeseen ja värinään. Normaalisti kehittyvän lapsen aistit integroituvat toimimaan hyvin yhdessä ja ihmisen havainto itsestään ja ympäristöstään koostuu monien aistien antamaan kokonaiskuvaan (ns. sensorinen integraatio).
Kuudennesta aistista puhuttaessa tarkoitetaan vaistoa tai muuta paranormaaliksi luokiteltavaa aistimistoimintaa, kuten kykyä tietää asioita ennakolta. Tällaisia aisteja ei ole tieteellisesti pystytty todentamaan.
Ihmisen kykyä aistia muuta sähkömagneettista säteilyä kuin valoa ja lämpösäteilyä on myös tutkittu, mutta todisteita tällaisesta sähköyliherkkyydestä ei ole saatu. Maailman terveysjärjestö WHO:n mukaan sähköyliherkkien oireet ovat varmasti todellisia, mutta niiden yhteyttä sähkömagneettiseen säteilyyn ei ole voitu osoittaa.
Eläinten aistit
Monilla eläimillä aistit ovat tarkempia kuin ihmisellä tai ne toimivat eri osassa valon tai äänen spektriä kuin ihmisen aistit. Koiria käytetään monissa tehtävissä niiden erinomaisen hajuaistin takia.
Aiheesta muualla
Sentido
Elements of Life
Elements of Life on Tiëston kolmas studioalbumi ja sen ilmestymispäivä oli 6. huhtikuuta 2007. Singleinä albumilta julkaistiin Dance4Life, In the Dark, Break My Fall ja Sweet Things. Elements of Life oli esimerkiksi Alankomaiden ja Kreikan albumilistojen ykkönen ja myi kultaa Belgiassa, Puolassa ja Unkarissa. Suomessa Elements of Life nousi Suomen virallisen listan sijalle 40. Suomen singlelistalla In the Dark oli sijalla kaksi, Dance4Life sijalla kuusi ja Break My Fall sijalla seitsemän. Albumi oli myös vuoden 2008 Grammy-ehdokas kategoriassa paras tanssi/elektroninen musiikki -albumi.
Jakkiliitin
pienoiskuva|2 ja 3 -napaiset jakkiliittimet. (1-runko, 2-oikea, 3-vasen/mono, 4-eristin) pienoiskuva|3,5 mm uros jakkiliitin pienoiskuva|4-napainen liitin Jakkiliitin, myös plugiliitin, 6,35 mm plugi tai 3,5 mm plugi, on erityisesti äänitekniikassa käytetty liitin. Nimitys plugi tulee englannin kielestä:  pistukka ja  pistoke.
Lisäksi vanhoissa käsikäyttöisissä puhelinkeskuksissa on ollut käytössä Bantam (TT) pistoke, 4,47 mm pistoke, joita edelleenkin käytetään analogisissa syntetisaattoreissa, äänitysstudioissa sekä radio- ja tv-studioissa.
Jakkiliittimen rakenne on koaksiaalinen. Se on tavallisimmin kaksi- tai kolminapainen, esimerkiksi kuulokkeissa ja sähkökitaran mikrofonikaapeleissa käytetty, yleensä 6,35, 4,4 (Pentaconn, balansoitu viisinapainen stereo), 3,5 tai 2,5 mm läpimittainen pistoke. Kolminapaiset on tarkoitettu stereo- ja kaksinapaiset monokäyttöön.
Yleisimmistä liittimistä koot 1/4 tuuma on sama kuin 6,35 mm, mutta 1/8 tuuma ei ole täysin sama kuin 3,5 mm. 1/8 tuuma on 3,175 mm ja se on ollut englantilaisessa systeemissä joskus 1960-luvulla. Standardoinnissa 1/4 tuuma säilyi, mutta 1/8 tuuman korvasi 3,5 mm.
Kolminapaista liitintä voi käyttää myös balansoidussa monofonisessa kytkennässä XLR-liittimien tapaan, jolloin häiriöherkkys mikrofonikäytössä pienenee.
Filipe Augusto
Filipe Augusto Carvalho Souza, yleensä vain Filipe Augusto tai Filipe (s. 12. elokuuta 1993 Itambé, Brasilia) on brasilialainen jalkapalloilija. Hän on pelannut kotimaansa lisäksi Portugalissa, Espanjassa, Turkissa ja viimeksi kaudella 2021–2022 Saudi-Arabiassa. Hän on pelipaikaltaan puolustava keskikenttäpelaaja.
Seurajoukkueura
18. kesäkuuta 2012 Filipe siirtyi portugalilaisseura Rio Aveen 2,2 miljoonan euron siirtokorvauksella. Hän pelasi ensimmäisen ottelunsa joukkueessa 18. elokuuta 2012 Marítimoa vastaan.
1. syyskuuta 2014 Filipe siirtyi kauden 2014–2015 kestävällä lainasopimuksella espanjalaisseura Valenciaan.